open-index/open-wikipedia-markdown huggingface dataset:
Janina Gavankar

**Janina Zione Gavankar** (s. 29. marraskuuta 1980 Joliet, Illinois, Yhdysvallat) on yhdysvaltalainen näyttelijä ja muusikko.

## Ura
Janina Gavankar esitti Eva "Papi" Torresia televisiosarjassa *[[L-koodi]]*. Hän on esiintynyt myös sarjoissa *[[Greyn anatomia]]*, *[[NCIS Rikostutkijat]]* ja *[[Dollhouse]]*. Gavankar on ollut mukana Microsoftin kampanjassa, jossa hän esitti Ms. Dewey -hahmoa. Vuonna 2010 hän esiintyi televisiosarjassa *The Gates*. Gavankar esittää muodonmuuttaja Lunaa televisiosarjassa *[[True Blood]]* sarjan neljännellä tuotantokaudella.

Gavankar on opiskellut klassista pianonsoittoa ja laulua. Hän oli aiemmin mukana yhtyeessä Endera. Hän on tehnyt coverin Kanye Westin kappaleesta "Love Lockdown". Gavankarilla on intialaisia ja hollantilaisia sukujuuria.

## Filmografia

### Elokuvat
* *Why Is God* (2001) - Mina 
* *[[Barbershop]]* (2002) - hieno nainen
* *Dark* (2003) - Kaya
* *[[Barbershop 2. Back in Business]]* (2004) - kenttätoimittaja
* *Just Speak* (2005) - Melody 
* *Cup of My Blood* (2005) - Iona
* *BBQ Bill* (2006) - kihlattu
* *Dash 4 Cash* (2007)
* *Shattered!* (2008) - Maria 
* *Indian Gangster* (2009) - Geeta  
* *Men, Interrupted* (2010) - Cece Twain 
* *Quantum Quest: A Cassini Space Odyssey* (2010) - Niki (ääni) 
* *The Custom Mary* (2011) - Ms. Rime
* *God Reschedules Rapture* (2011) (lyhytelokuva)
* *Victory or Death* (2011) - Selah
* *Satellite of Love* (2012) - Michelle

### Televisiosarjat
* *[[Strong medicine – kovaa lääkettä]]* (2004) - hoitaja Juni (1 jakso)
* *Girlfriends* (2005) - tarjoilija (1 jakso) 
* *My Boys* (2006) - Terri (1 jakso)
* *[[Stargate Atlantis]]* (2008) - luutnantti "Dusty" Mehra (1 jakso)
* *[[Greyn anatomia]]* (2008) - harjoittelija Lisa (2 jaksoa)
* *[[L-koodi]]* (2007, 2009) - Eva "Papi" Torres (12 jaksoa)
* *Factory* (2008) - Laura
* *[[NCIS Rikostutkijat]]* (2009) - Angela Lopez (1 jakso)
* *[[Dollhouse]]* (2009) - Lynn (1 jakso)
* *The Cleaner* (2009) - Usha (2 jaksoa)
* *Three Rivers* (2009) - Ada Rahimi (1 jakso)
* *The League* (2009) - Shiva (1 jakso)
* *The Gates* (2010) - Leigh Turner (13 jaksoa)
* *Traffic Light* (2011) - Alexa (3 jaksoa)
* *[[True Blood]]* (2011) - Luna Garza

### Videopelit
* *[[Star Wars: Battlefront II (vuoden 2017 videopeli)|Star Wars: Battlefront II]]* (2017) - Iden Versio
* Alan Wake 2 (2023) - Kiran Estevez

## Lähteet

## Aiheesta muualla
* Janina Gavankarin virallinen sivusto
*
Monica Zetterlund

**Eva Monica Zetterlund** (o.s. **Nilsson**; ) oli ruotsalainen jazzlaulaja, joka oli aktiivinen varsinkin 1960-luvun alusta 1970-luvun puoli­väliin. Hän myös näytteli 17&nbsp;elo­kuvassa ja televisio­sarjassa vuosina 1963–1993.

## Ura

Zetterlund esiintyi Helsingissä vuosina 1959, 1964, 1965, 1968, 1969 ja 1975. Vuonna 1969 hän vieraili myös Pori Jazzissa Steve Kuhnin trion laulu­solistina.

Zetterlund esitti Melodifestivalenissa 1962 toiseksi sijoittuneen "När min vän" -kappaleen. Hän esitti vuotta myöhemmässä Melodifestivalenissa voittokappaleen "En gång i Stockholm" ja valittiin samalla edustamaan Ruotsia saman vuoden Eurovision laulu­kilpailussa kyseisellä kappaleella. Zetterlund jäi kansainvälisessä kilpailussa jaetulle viimeiselle sijalle pisteittä. Hän sijoittui vuoden 1972 Melodifestivalenissa kuudenneksi kappaleella "Krama mig och dansa".

Zetterlund äänitti albumin pianisti Bill Evansin kanssa. Pertti Avola arvioi hänen vuoden 1964 levytyksensä *Waltz for Debby* olevan ”edelleen hienoimpia Ruotsissa tehtyjä jazz­levyjä”.

Zetterlundista on tehty elämä­kerta­elo­kuva *[[Monica Z]]*, jonka on ohjanut Per Fly ja jossa pää­osaa näyttelee Edda Magnason.

## Yksityiselämä

Zetterlund oli kolme kertaa naimisissa. Ensimmäisestä avioliitosta syntyi yksi tytär. Zetterlundin viimeinen elinkumppani oli avopuoliso Magnus Roger. 

Zetterlundilla oli synnynnäinen selkärangan skolioosi, joka alkoi vaivata myöhemmällä iällä yhä pahemmin. Hän pystyi liikkumaan lopulta enää pyörätuolin avulla ja kivut olivat viimeisinä vuosina niin pahat, että hän oli enimmäkseen vuodepotilaana. Zetterlund kuoli vuoteeseensa tupakasta syttyneessä tulipalossa Tukholmassa 12.&nbsp;touko­kuuta 2005. Pyörätuoli sijaitsi vuoteen vieressä, mutta hän olisi tarvinnut ulkopuolista apua siihen päästäkseen, eikä puoliso ollut kotona. Zetterlund oli kuollessaan 67-vuotias.

## Diskografia

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet

## Kirjallisuutta

* 
* 

## Aiheesta muualla
Ylitornion vaakuna

**Ylitornion vaakuna** on Ylitornion kunnan tunnus. Vaakunan aihe viittaa Aavasaksaan ja keskiyön aurinkoon.

Vaakunan selitys on ”hopeakentässä kolmoisvuoren yläpuolella aurinko, kumpikin punainen.” Vaakunan on suunnitellut Jaakko Hänninen, ja Ylitornion kunnanvaltuusto hyväksyi sen kokouksessaan 28. syyskuuta 1953. Sisäasiainministeriö vahvisti vaakunan käyttöön 5. huhtikuuta 1954.

## Lähteet
* 
*
Hetealvesammal

**Hetealvesammal** (*Chiloscyphus polyanthos*) on Suomessa elinvoimaiseksi luokiteltu maksasammallaji.

## Ulkonäkö

Hetealvesammal on keskikokoinen (2–5 cm) ja kellanvihreä maksasammal. Sen kylkilehdet ovat leveät, neliömäiset tai hieman lanttopäiset. Sen vatsalehdet ovat pienet ja kaksiliuskaiset.

## Levinneisyys
Hetealvesammalta tavataan pohjoisella pallonpuoliskolla lauhkealla ja viileällä vyöhykkeellä. Se on yleinen koko Suomessa.

## Elinympäristö
Hetealvesammal viihtyy keskiravinteisilla paikoilla lähteissä, ojissa tai märällä maalla.

## Lähteet

## Aiheesta muualla
*UniProt, Taxonomy: ''Chiloscyphus polyanthos''
Rosalina

**Rosalina**, tunnetaan Japanissa nimellä **Rosetta** on Mario-pelisarjassa esiintyvä fiktiivinen hahmo, joka esiintyi ensimmäistä kertaa vuonna 2007 *[[Super Mario Galaxy]]ssä*. Hahmo on kuvitteellisen *Comet Observatory*-avaruusaluksen johtaja ja Luma-tähtilapsien äiti. Rosalina esiintyy myös *[[Super Mario Galaxy 2]]:ssa* sekä *[[Super Mario 3D World]]issa* pelattavana hahmona. Hahmo esiintyy myös muutamissa spin-off-peleissä, kuten pelattavana hahmona *[[Mario Kart Wii]]ssä* ja *[[Mario Party: Island Tour]]issa*. Rosalina on vahvistettu uuteen *[[Super Smash Bros. 3DS/Wii U|Super Smash Bros.:iin]]* pelattavaksi hahmoksi.

## Lähteet
Simon vaakuna

**Simon vaakuna** on Simon kunnan tunnus. Vaakunan aiheen lohenpyrstöt viittaavat Simojoen lohenkalastukseen, ja niiden ristiasetelma pitäjän historiaan. Upsalan arkkipiispa kastoi vanhan asiakirjan mukaan vuoden 1346 paikkeilla Torniossa Simon karjalaisia.

Vaakunan selitys on ”sinisessä kentässä neljä hopeista lohenpyrstöä asetettuina ristin tapaan.” Vaakunan on suunnitellut Olof Eriksson, ja Simon kunnanvaltuusto hyväksyi sen kokouksessaan 27. syyskuuta 1956. Sisäasiainministeriö vahvisti vaakunan käyttöön 27. helmikuuta 1957.

## Lähteet
* 
*
Hopeasammalet (heimo)

**Hopeasammalten heimo** (*Gymnomitriaceae*) kuuluu aitomaksasammalten lahkoon. Siihen kuuluu 11 sukua, joista kolmen lajeja esiintyy Suomessa.

## Hopeasammalten heimoon kuuluvat Suomessa esiintyvät suvut

**Gymnomitrion* – hopeasammalet
**Marsupella* – pussisammalet
**Prasanthus* – kerosammalet
***Prasanthus suecicus* – kerosammal

## Lähteet
Neljä naista ristillä

**Neljä naista ristillä** () on vuonna 1919 ilmestynyt Maurice Leblanc'n jännitysromaani. Teos ilmestyi Valfrid Hedmanin suomentamana ja Kariston kustantamana 1922. Toinen painos suomennoksesta julkaistiin 1992.

Kirjan päähenkilö on Arsène Lupin.

## Vastaanotto
Boris Hurtta kirjoittaa *[[Portti (lehti)|Portti]]*-lehden arviossaan vuonna 1992, että kirja on aikansa lapsi niin hyvässä kuin pahassakin. Alun mystisyys ja kauhu lopahtaa seikkailutarinaksi, eikä teos vedä vertoja todellisille kauhuklassikoille.

## Televisiosarja
Kirjan pohjalta tehtiin vuonna 1979 televisiosarja *Neljä naista ristillä* (*L'île aux trente cercueils*). Pääosaa Véronique d'Hergemontina siinä esittää näyttelijä Claude Jade.

## Lähteet

## Aiheesta muualla
* Neljä naista ristillä, Biografiasampo
Usva (James Herbertin romaani)

**Usva** () on James Herbertin vuonna 1975 ilmestynyt kauhuromaani. Suomeksi teos ilmestyi 1992 WSOY:n Fan-sarjassa.

## Vastaanotto

Boris Hurtta arvioi teoksen *[[Portti (lehti)|Portti]]*-lehdessä pintapuoliseksi. Henkilöhahmojen kohtalo ei herätä kiinnostusta. Yksittäiset kohtaukset ovat kekseliään irvokkaita, mutta kokonaisuutena teos ei ole hyvää kauhukirjallisuutta.

## Lähteet
Naamio (Dean Koontzin romaani)

**Naamio** () on Dean Koontzin vuonna 1981 salanimellä Owen West julkaisema kauhuromaani. Teos ilmestyi suomeksi vuonna 1992 Book Studion kustantamana Koontzin nimellä.

## Vastaanotto

Teoksen *[[Portti (lehti)|Portti]]*-lehdessä arvioineen Boris Hurtan mukaan *Naamio* ei ole Koontzin tärkeitä kirjoja. Juoni ja loppuratkaisu ovat ennalta arvattavissa, todelliset kauhuainekset ovat vähissä. Päähenkilöt ja ympäristö ovat kuin televisiosarjasta ja sivuhenkilöitä hahmotellaan vain sen verran kuin on välttämätöntä. Arvostelijan mielestä teos on ajoittain tuskallisen korni ja naiivi ja kieli on yksinkertaisempaa kuin kirjailijan paremmissa töissä. Myös käännös kompuroi.

## Lähteet
Private Dancer

**Private Dancer** on rocklaulaja Tina Turnerin menestynein albumi, joka myi maailmanlaajuisesti yli 20 miljoonaa kappaletta. Dire Straits -yhtyeen Mark Knopfler kirjoitti Private Dancer -laulun alun perin omalle yhtyeelleen, mutta päätti lopulta, että sille täytyy löytää naisartisti.

Vuonna 2019 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

## Kappalelista

## Lähteet
Kinnassammalet (heimo)

**Kinnassammalten heimo** (*Scapaniaceae*) kuuluu aitomaksasammalten lahkoon. Siihen kuuluu 25 sukua, joista yhdeksän lajeja esiintyy Suomessa.

## Kinnassammalten heimoon kuuluvat suvut
**Anastrepta*
**Anastrophyllum* - raippasammalet
**Andrewsianthus*
**Barbilophozia* - pykäsammalet
**Chaetophyllopsis*
**Chandonanthus*
**Diplophyllum* - kielisammalet
**Douinia* - saksisammalet
***Douinia ovata* - saksisammal
**Gerhildiella*
**Gottschelia*
**Gymnocolea* - ruoppasammalet
**Hattoria*
**Isopaches*
**Krunodiplophyllum*
**Lophozia* - lovisammalet
**Macrodiplophyllum*
**Plicanthus*
**Pseudocephaloziella*
**Scapania* - kinnassammalet
**Scapaniella*
**Schistochilopsis*
**Sphenolobopsis*
**Sphenolobus*
**Tetralophozia* - louhisammalet
***Tetralophozia setiformis* - louhisammal
**Tritomaria* - kämmensammalet

## Lähteet
HarperCollins

**HarperCollins** on News Corpin omistama kirjankustantamo. Se muodostui brittiläisestä William Collins, Sons and Co Ltd -yrityksestä ja yhdysvaltalaisesta Harper & Row'sta. HarperCollins kustantaa englanninkielistä kirjallisuutta, ja sen valikoima on laaja. Yrityksen pääkonttori on New Yorkissa, ja sillä on toimintaa Yhdysvaltojen lisäksi muun muassa Kanadassa, Britanniassa, Australiassa, Uudessa-Seelannissa ja Intiassa.

James ja John Harper perustivat New Yorkissa J. and J. Harperin 1817, ja William Collins & Sons perustettiin Yhdistyneessä kuningaskunnassa 1819. News Corporation hankki Harper & Row'n vuonna 1987. Maailmanlaajuinen kustantamo siitä tuli vuonna 1990, kun News Corporation hankki myös William Collins & Sonsin.

## Suomessa
HarperCollins alkoi julkaista käännöskirjallisuutta suomeksi kesäkuussa 2015. Toimisto sijaitsee kuitenkin Tukholmassa. Kyse on teoksista, joiden alkuperäiset oikeudet yrityksellä on. Aiemmin yritys, kuten muutkin kustannusyhtiöt, on myynyt agentuurien kautta oikeuksia eri maihin, mutta väliporras ohitetaan nyt niissä maissa, joissa HarperCollinsilla on toimintaa. Bonnier-yhtymän toimitusjohtaja Timo Julkunen arvioi, että kyse on nimenomaan suurlevikkisistä kirjailijoista, joista Bonnierin Tammella on ollut esimerkiksi Karin Slaughter.

## Lähteet

## Aiheesta muualla
*Antti Majander, Muhkeus ei takaa menestystä, hs.fi
Korvasammalet (heimo)

**Korvasammalten heimo** (*Jungermanniaceae*) kuuluu aitomaksasammalten lahkoon. Siihen kuuluu viisi sukua, joista kolmen lajeja esiintyy Suomessa.

## Korvasammalten heimoon kuuluvat suvut

**Eremonotus* - pärskesammalet
***Eremonotus myriocarpus* - pärskesammal
**Hattoriella*
**Jungermannia* - korvasammalet
**Leiocolea* - hammassammalet
**Mesoptychia*

## Lähteet
Shoredanin kellot

**Shoredanin kellot** on Markku Sadelehdon toimittama sankarifantasia-aiheinen novelliantologia, joka on julkaistu 1992 WSOY:n Fan-sarjassa.

*Shoderanin kellot* oli yksi kolmesta Sadelehdon 1990-luvun alussa toimittamasta miekka ja magia -antologiasta. Muista antologioista poiketen *Shoredanin kellot* keskittyy tuolloin suhteellisen uusiin novelleihin. Kustantajan vaatimuksesta Sadelehto siirsi John Brunnerin novellin paikkaa antologiassa. Tämä seurauksena Sadelehdon oli mietittävä rakenne uusiksi, ja lopulta vain Jack Vancen novelli pysyi entisellä paikallaan. Lopputulosta Sadelehto kuvasi ”vasemman käden työksi”, johon oli kuitenkin ”periaatteessa tyytyväinen”.

## Sisältö
* Orson Scott Card: ”Hiekkataika” (Sandmagic, 1979)
* Tanith Lee: ”Lohikäärmeentappaja” (Draco, Draco, 1984)
* John Brunner: ”Muinaiset jumalat” (The Things That Are Gods, 1979)
* Roger Zelazny: ”Shoredanin kellot” (The Bells of Shoredan, 1966)
* Craig Shaw Gardner: ”Velhon vaiva” (A Malady of Magicks, 1978)
* David Drake: ”Krokotiilikuningas” (King Crocodile, 1981)
* Brian Lumley: ”Cthulhun talo” (The House of Cthulhu, 1973)
* Jack Vance: ”Morreion” (Morreion, 1973)

## Vastaanotto

*[[Portti (lehti)|Portti]]*-lehden Veikko Rekusen mukaan Craig Shaw Gardnerin novelli on oikeastaan pidennetty vitsi, jonka jaksaa lukea kerran, mutta tarjoaa muuten paperinohuita henkilöhahmoja valmiissa maisemassa. John Brunnerin, Roger Zelaznyn ja Brian Lumleyn tarinat jäävät myös ohuiksi kokemuksiksi. Jack Vancen ”Morreion” on varsin näppärä, mutta senkin unohtaa tarinan kerran luettuaan. Sen sijaan Tanith Leen ironinen ”Lohikäärmeentappaja” ja Orson Scott Cardin riipaisevan synkkä ”Hiekkataika” ovat onnistuneita. Jälkimmäisestä tarinasta vain puuttuu kirjailijan kyky monipuolistaa hahmojaan huumorilla. Myös David Draken sinänsä yksinkertainen ”Krokotiilikuningas” onnistuu kehittämään henkilöhahmoja riittävästi.

## Lähteet
Rotat (James Herbertin romaani)

**Rotat** () on James Herbertin vuonna 1974 ilmestynyt kauhuromaani. Suomeksi teos ilmestyi 1993 WSOY:n Fan-sarjassa.

## Vastaanotto

Romaanin suomennoksen *[[Portti (lehti)|Portti]]*-lehdessä arvioineen Boris Hurtan mukaan kirjan lähtökohtakaan ei ole lupaava, sillä ”erilaisten elikoiden kapinat kun pakkaavat olemaan naiiveja ja epäuskottavia ja ovat menettäneet tuoreutensa sitten King-Kongin ja Tappajahain päivien”. Sensaationhakuinen aihe lieneekin syy kirjan menestykseen, sillä teos on tökerö. Kirja tarjoaa naiiveja pikaelämäkertoja henkilöistä, joista ei jaksa piitata. Mahdollisella vertauskuvallisella yhteiskuntakritiikillä ei ole kantavuutta, koska kirja on niin huono. Myös käännös on hutiloitua jälkeä.

*[[Aikakone (lehti)|Aikakoneen]]* Leena Peltosen mukaan *Rotat* on ”erittäin hyvä ja jäntevä kauhukirja”. Herbertin salaisuus on taito ”siirtää rottakatastrofi yksilöllisen kokemuksen tasolle. Henkilöt, jotka nähdään vain muutaman sivun ajan, ovat oikeita ihmisiä taustoineen ja tunteineen.” Mukana on myös yhteiskunnallista satiiria, kun epäpätevät viranomaiset vähättelevät ongelmaa tai yrittävät sen varjolla kasvattaa omaa valtaansa. Rottakuvaukset ovat tosin kaukana uskottavasta. Jukka Murtosaaren kansikuvaa Peltonen piti ”kivana” ja anatomisesti todenmukaisena.

## Lähteet

## Aiheesta muualla

* Leena Peltonen: Rotat. Aikakone 2/1993.
Mikael Lax

**Mikael Lax** (s. 30. kesäkuuta 1988 Huittinen) on suomalainen salibandypelaaja. Hän pelaa puolustajana. Kaudesta 2009–2010 lähtien hän on pelannut salibandyliigassa SSV:ssä. Kausina 2007–2008 ja 2008–2009 hän pelasi TPS:ssä. Kaudella 2009–2010 hän voitti SSV:ssä Suomen-mestaruuden.

Suomen salibandymaajoukkueessa hän on pelannut 13 ottelua ja tehnyt niissä kolme maalia ja antanut 12 maalisyöttöä (24.5.2010 mennessä). Alle 19-vuotiaiden poikien maajoukkueessa hän pelasi 16 ottelua, joista 13 ottelua kapteenina. Pelaamissaan otteluissa hän teki 9 maalia ja antoi viisi maalisyöttöä. Vuonna 2005 hän oli mukana alle 19-vuotiaiden MM-kilpailuissa toiseksi sijoittuneessa joukkueessa.

Mikael Laxin isä on kymmenottelija Kari-Pekka Lax. Hänen veljensä Petteri Lax on pituushyppääjä ja serkkunsa Matti ja Mikko Oivanen ovat maajoukkuelentopalloilijoita.

## Lähteet
Children of the Grave

**Children of the Grave** on brittiläisen Black Sabbath -yhtyeen kappale sen kolmannelta studioalbumilta *[[Master of Reality]]* (1971). Se on albumin tunnetuin kappale ja yksi Black Sabbathin suurimmista klassikoista. ”Children of the Grave” on tunnettu kitaristi Tony Iommin raskaasta riffistä, josta useat uuden aallon yhtyeet saivat vaikutteita 1970- ja 80-lukujen vaihteessa.
Kappale on merkitty yhtyeen yhdessä tekemäksi.

”Children of the Grave” on mukana lukuisilla Black Sabbathin kokoelma- ja livealbumeilla. Se oli yhtyeen suosittu konserttinumero ja myöhemmin myös laulusolisti Ozzy Osbourne esitti kappaleen usein soolouransa konserteissa. 

Kappaleesta ovat tehneet cover-version muun muassa White Zombie- ja Tarot -yhtyeet. Suomenkielisen käännösversion ”Hautuumaan lapset” on julkaissut Black Sabbath-covereita levyttävä  Sapattivuosi -yhtye debyyttialbumillaan *[[Sapattivuosi (albumi)|Sapattivuosi]]* (2003).

## Lähteet

## Aiheesta muualla
* Black Sabbath - "Children of the Grave" Live Cal Jam 1974 YouTubessa
David López

**David López** on seuraavien henkilöiden nimi:

* David López (s. 1975), espanjalainen sarjakuvapiirtäjä
* David López García (s. 1981), espanjalainen pyöräilijä
* David López Moreno (s. 1982), espanjalainen jalkapalloilija
* David López Silva (s. 1989), espanjalainen jalkapalloilija
* David López-Zubero Purcell (s. 1959), espanjalainen uimari
Darling

**Darling** voi tarkoittaa seuraavia:

* Darling, joki Australiassa Murray-Darling-jokialueella
* Mia Darling, suomalaisen laulaja-lauluntekijä Mia Keurulaisen taiteilijanimi
* Sukunimenä:
** Alistair Darling (1953–2023), brittiläinen poliitikko (Labour)
** Candy Darling (1944–1974), yhdysvaltalainen näyttelijä
** Charles Darling (1930–2021), yhdysvaltalainen koripalloilija ja olympiavoittaja
** David Darling (1941–2021), yhdysvaltalainen sellisti
** Dennis Darling (s. 1975), bahamalainen juoksija
** Gia Darling (s. 1977), yhdysvaltalainen pornonäyttelijä
** Jean Darling (1923–2015), yhdysvaltalainen näyttelijä
** Jennifer Darling (s. 1946), yhdysvaltalainen näyttelijä
** Linda Darling-Hammond (s. 1951), yhdysvaltalainen kasvatustieteilijä
** Ron Darling (s. 1960), yhdysvaltalainen baseball-pelaaja
** Scott Darling (s. 1988), yhdysvaltalainen jääkiekkoilija
** Tonique Williams-Darling (s. 1976), bahamalainen pikajuoksija
* Darling, Kylie Minoguen EP-levy vuodelta 2007
* Darling, Eyes Set to Killin single
* Darling, Baccaran single
* Kultaseni (*Darling*), vuonna 1965 valmistunut John Schlesingerin ohjaama elokuva
* Darling, vuonna 2007 valmistunut ruotsalainen elokuva
* Darling, vuonna 2010 valmistunut intialainen elokuva
* Darling, macOS/Darwin-yhteensopivuus Linuxille
Pirelli Cup

Pirelli Cup on vuosittain järjestetty jalkapallokilpailu. Cup on nimetty italialaisen FC Internazionale Milanon pääsponsori Pirellin mukaan. Cupissa Inter pelaa normaalin 90 minuutin ystävyysottelun kulloinkin kutsuttua vastustajaa vastaan ennen sarjakauden alkua. Inter on itse voittanut kilpailun 11 kertaa ja hävinnyt 4 kertaa.

## Ottelut
Roope Karisto

**Roope Karisto** (s. 16. kesäkuuta 1990) on suomalainen näyttelijä.

Parhaiten hänet tunnetaan elokuvista *[[Minä ja Morrison]]* ja ''Tummien perhosten koti''.

## Filmografia

### Elokuvat

* *[[Minä ja Morrison]]* (2001)
* ''Tummien perhosten koti'' (2008)
* *[[Toinen jalka haudasta]]* (2009)
* *[[Veijarit]]* (2010)
* *[[Sisko tahtoisin jäädä]]* (2010)
* ''Tom of Finland'' (2017)

### Tv-sarjat

* *[[Kylmäverisesti sinun]]* (2002)
* *[[Nollatoleranssi (tv-sarja)|Nollatoleranssi ]]* (2004)
* *[[Tää ei jää tähän]]* (2006)
* *[[Pelkkää lihaa]]* (2007)
* *[[Vastaparit]]* (2010)
* ''Virta'' (2010)
* *[[Maailmanparantaja]]* (2011)
* ''Tappajan näköinen mies'' (2011)
* ''Mustat lesket'' (2014)
* ''Presidentti'' (2017)
David López Moreno

**David López Moreno** (s. 10. syyskuuta 1982 Logroño, La Rioja, Espanja) on espanjalainen jalkapalloilija, pelipaikaltaan keskikenttäpelaaja. Hän edustaa Englannin toiseksi korkeimmalla sarjatasolla mestaruussarjassa pelaavaa Brighton & Hove Albionia.

## Ura

López liittyi pamplonalaisen Osasunan junioreihin kaudella 2000–2001. Hän nousi seuran edustusjoukkueeseen kaudella 2004–2005 ja debytoi Espanjan korkeimmalla sarjatasolla Primera Divisiónissa 17. lokakuuta 2004 ottelussa Albaceteä vastaan. Seuraavalla kaudella hän vakiinnutti paikkansa joukkueen avauskokoonpanossa ja teki kuusi maalia, kun Osasuna ylsi sarjassa Mestarien liigan karsintapaikkaan oikeuttaneeseen neljänteen sijaan.

Kauden 2006–2007 Mestarien liigasta Osasuna putosi jo karsintavaiheessa, mutta UEFA-cupissa joukkue pääsi välieriin asti. López pelasi 11 UEFA-cupin ottelussa ja teki kolme maalia.

Kesäkuussa 2007 López siirtyi kuuden miljoonan euron kaupassa toiseen baskiseuraan Athleticiin. Athleticin kanssa hän ylsi Espanjan cupin Copa del Reyn loppuotteluun kaudella 2008–2009 ja sitä kautta kauden 2009–2010 Eurooppa-liigaan.

## Lähteet

## Aiheesta muualla

* David Lópezin esittely Athleticin sivustolla 
* David Lópezin tilastot BDFutbol-sivustolla 
* David Lópezin tilastot Transfermarkt-sivustolla
Jokitimali

**Jokitimali** (*Trichastoma rostratum*) on Malakan niemimaan alueella sekä Indonesiassa ja Bruneissa tavattava kerttutimaleihin kuuluva varpuslintu.

## Koko ja ulkonäkö
Kooltaan jokitimali on 15&ndash;16&nbsp;cm. Laji on selästään, siivistään ja päästään väritykseltään ruskea. Rinta on linnulla harmahtava ja puhtaan valkoinen vatsa muodostaa melko vahvan kontrastin ruskean selän kanssa.

## Elinympäristö
Jokitimalin elinympäristöä ovat alankojen ainavihannat metsät, erityisesti jokien läheisyydessä, mangrovemetsät ja suot. Lajia on tavattu myös plantaaseilla ja rantojen pensaikoista. Yleensä jokitimalin elinympäristöt sijaitsevat alle 500 metrin korkeudella merenpinnasta.

Jokitimali on varsin ujo lintu ja liikkuu lähellä maata usein pareittain. Vaikka laji sopeutuu elämään myös hakatuissa metsissä, on laajamittainen metsien kaatamien polttopuiksi, viljelysmaaksi sekä metsäpalot uhka jokitimalikannalle. IUCN luokittelee lajin uhanalaisuudeltaan silmälläpidettäväksi.

## Lähteet
Amika

**Amika** on belgialais-hollantilainen nuorille suunnattu draamasarja. Se kertoo Amika-nimisestä hevosesta. Sarja alkoi 10. marraskuuta 2008 ja sitä on tehty 104 jaksoa. Yhden jakson kesto on 10 minuuttia.

## Aiheesta muualla
* 
* http://tros.nl/index.php?id=4670
Burn It Down (Avenged Sevenfoldin kappale)

”**Burn It Down**” on yhdysvaltalaisen Avenged Sevenfold -yhtyeen ensimmäinen single levyltä *[[City of Evil]]*. Single ilmestyi 12. kesäkuuta 2005.

”Burn It Down” on myös *[[Saw III]]* -elokuvan soundtrackillä.

## Kappaleet
# Burn It Down [Album Version]
# Synyster Gates Solo

## Kokoonpano
* M. Shadows – laulu
* Synyster Gates – soolokitara, taustalaulu
* Zacky Vengeance – rytmikitara, taustalaulu
* Johnny Christ – basso
* The Rev – rummut, taustalaulu
Georg Müller (piispa)

**Georg Müller** (7. kesäkuuta 1951 Volkesfeld – 25. lokakuuta 2015) oli saksalainen katolisen kirkon pappi, joka toimi Trondheimin piispana vuosina 1997–2009.

Müller syntyi Volkesfeldissä, Saksassa. Hän opiskeli pappisseminaarissa ja päätti opintonsa vuonna 1977, jonka jälkeen hänet vihittiin papiksi 18. maaliskuuta 1978 Simpelveldissä, Alankomaissa. Vuonna 1981 hän valmistui teologian lisensiaatiksi Münsterin yliopistosta. 28. heinäkuuta 1997 hänet vihittiin Trondheimin piispaksi.

Müller jätti piispanvirkansa kesäkuussa 2009. Syy hänen eroamiseensa kerrottiin vasta seuraavana vuonna; hän oli seksuaalisesti hyväksikäyttänyt alaikäistä poikaa toimiessaan pappina Trondheimissa.

## Lähteet
Maissilapset II – viimeinen uhraus

**Maissilapset II – viimeinen uhraus** (*Children of the Corn II: The Final Sacrifice*) on vuonna 1993 ensi-iltaan tullut jatko-osa ensimmäiselle ''Maissilapset''-elokuvalle.  Elokuvan ohjasi David F. Price ja sen pääosissa näyttelivät Terence Knox, Ryan Bollman, Ned Romero ja Paul Scherrer.

## Vastaanotto
*[[Video-opas|Video-oppaassa]]* vuodelta 1994 Bello Romano kirjoitti elokuvan edustavan ”naurettavan huonoa kauhuyritelmää” ja antoi sille yhden tähden viidestä.

## Lähteet

## Aiheesta muualla
* 
*
Carlos Gurpegi

**Carlos Gurpegi Nausia** (s. 19. elokuuta 1980 Pamplona, Navarra, Espanja) on espanjalainen jalkapalloilija, pelipaikaltaan puolustava keskikenttäpelaaja. Hän edusti koko pääsarjauransa keväästä 2002 vuoteen 2016 bilbaolaista Athleticia.

## Ura

Gurpegi siirtyi Athleticin junioreihin kaudeksi 1998–1999, jota ennen hän edusti Izarraa. Vietettyään muutaman kauden seuran juniori- ja reservijoukkueissa hän debytoi edustusjoukkueessa 31. maaliskuuta 2002 Primera Divisiónin ottelussa Villarrealia vastaan. Hän vakiinnutti asemansa joukkueessa kaudella 2002–2003 ja pelasi kausina 2002–2006 kaikkiaan 121 sarjaottelussa.

Gurpegi sai marraskuussa 2003 kahden vuoden kilpailukiellon, kun vuotta aikaisemmin otetussa dopingtestissä löytyi viitteitä nandrolonin käytöstä. Kilpailukieltoa lykättiin useaan otteeseen, sillä Gurpegin valitti tuomiosta ja vetosi Extremaduran yliopiston tekemään tutkimukseen, jonka mukaan hänen kehonsa tuotti ainetta luontaisesti tavallista enemmän, mutta tuomio piti. Hän oli sivussa koko kauden 2006–2007 ja suurimman osan kaudesta 2007–2008. Gurpegi palasi virallisiin otteluihin huhtikuussa 2008.

Kaudella 2008–2009 Gurpegi joutui tyytymään vaihtopelaajan rooliin muun muassa nuoren Javi Martínezin vahvojen esitysten vuoksi, mutta kaudella 2009–2010 hän palasi jälleen joukkueen avauskokoonpanoon ja pelasi keskikentän keskustan lisäksi myös laidalla.

Athleticin ohella Gurpegi on pelannut muutaman ottelun Baskimaan ja Navarran epävirallisissa maajoukkueissa.

## Lähteet

## Aiheesta muualla
* Carlos Gurpegin esittely Athleticin sivustolla
Madagaskarin jalkapallomaajoukkue

**Madagaskarin jalkapallomaajoukkue** edustaa Madagaskaria kansainvälisissä miesten jalkapallon maajoukkueotteluissa. Sitä hallinnoi Madagaskarin jalkapalloliitto. Joukkue pelasi ensimmäisen kerran Afrikan-mestaruuskilpailujen lopputurnauksessa vuonna 2019 ja selviytyi puolivälieriin saakka voitettuaan alkulohkonsa ja neljännesvälierissä Kongon demokraattisen tasavallan.

## Arvokisat
### MM-kilpailut
* 1930–1970: *Ei osallistunut*
* 1974: *Vetäytyi karsinnoista*
* 1978: *Ei osallistunut*
* 1982–1986: *Ei selviytynyt karsinnoista*
* 1990: *Ei osallistunut*
* 1994–2022: *Ei selviytynyt karsinnoista*

### Afrikan-mestaruuskilpailut
* 1957–1970: *Ei osallistunut*
* 1972–1974: *Ei selviytynyt karsinnoista*
* 1976: *Vetäytyi karsinnoista*
* 1978: *Ei osallistunut*
* 1980–1988: *Ei selviytynyt karsinnoista*
* 1990: *Vetäytyi karsinnoista*
* 1992: *Ei selviytynyt karsinnoista*
* 1994: *Ei osallistunut*
* 1996: *Vetäytyi kesken karsintojen*
* 1998: *Osallistumiskielto vuoden 1996 vetäytymisen vuoksi*
* 2000–2017: *Ei selviytynyt karsinnoista*
* 2019: Puolivälierät
* 2021–2023: *Ei selviytynyt karsinnoista*

## Lähteet
Uimahypyt kesäolympialaisissa 1924

**[[Kesäolympialaiset 1924|Vuoden 1924 kesäolympialaisten]] [[uimahypyt]]** järjestettiin 14. &ndash; 20. elokuuta 1924. Tämä oli viides kerta, kun laji oli mukana olympialaisten ohjelmassa. Mukana oli 71 osanottajaa 14 eri maasta.

## Mitalistit
### Miehet

### Naiset

## Mitalitaulukko

## Lähteet
*Diving at the 1924 Paris Summer Games
Adolfas Šleževičius

**Adolfas Šleževičius** (2. helmikuuta 1948 Mirčiškės, Šiauliain lääni, Liettuan SNT – 6. joulukuuta 2022) oli liettualainen liikemies ja poliitikko, joka oli vuosina 1993–1996 Liettuan pääministeri. Hän oli myös Liettuan demokraattisen työväenpuolueen puheenjohtaja.

Ennen poliittista uraansa Šleževičius toimi johtajana meijerialan yrityksessä. Helmikuussa 1993 hänet nimitettiin pääministeriksi Algirdas Brazauskasin presidentiksi valinnan jälkeen. Tuolloin Liettua kärsi 10–30 % kuukausi-inflaatiosta huolimatta ruplasta luopumisesta ja kuponkiraha talonasin käyttöönotosta.
Luvattuaan palkankorotuksia valtiontyöntekijöille Šleževičius otti käyttöön pienemmän nosuun ja tuki Liettuan keskuspankin rahapolitiikan tiukentamista. Tämä laski toukokuussa 1993 kuukausi-inflaatiota 25 prosentista 13 prosenttiin, kesäkuussa kuudesta prosentista heinäkuun kolmeen prosenttiin. Positiivisen kehityksen vakauttamiseksi otettiin Liettuan liti käyttöön 25. kesäkuuta 1993. Lokakuussa Šleževičius ilmoitti, että litin arvoa olisi vahvistettava Viron kruunun tavoin kiinteällä vaihtokurssilla. 

Šleževičius joutui eroamaan 8. helmikuuta 1996 korruptiosyytteistä johtuneen epäluottamuslauseen jälkeen. Hän oli vetänyt syrjään omat varansa kahdesta pankista juuri ennen kuin ne tekivät konkurssin. Šleževičius sai syytteet korruptiosta ja väärentämisestä, mutta neljän vuoden tutkinnan jälkeen syytteet hylättiin ennen oikeudenkäyntiä. Poliittisen uran jälkeen Šleževičius ryhtyi yrittäjäksi.

Šleževičius kuoli joulukuussa 2022 pitkälliseen sairauteen.

## Lähteet
Laurynas Stankevičius

**Laurynas Mindaugas Stankevičius** (10. elokuuta 1935 Aukštadvaris – 17. maaliskuuta 2017) oli liettualainen Liettuan demokraattisen työväenpuolueen poliitikko ja Liettuan pääministeri 1996. Stankevičius toimi pääministerinä muutaman kuukauden ajan Adolfas Šleževičiusin jouduttua eroamaan epäluottamuslauseen vuoksi.

## Lähteet
*Stankevičiusin henkilökuva Seimasin sivulla 

### Viitteet
19521 Chaos

**19521 Chaos** on transneptuninen kohde, eli pikkuplaneetta, joka kiertää Aurinkoa Neptunusta kauempana. Kohde kuuluu Kuiperin vyöhykkeeseen ja cubewanoihin. Chaos löydettiin Deep Ecliptic Surveyllä vuonna 1998. Nimensä pikkuplaneetta sai kreikkalaisen mytologian alkutilan Khaoksen eli kaaoksen mukaan. Ennen nimeämistään kohde tunnettiin tunnuksella ****.

Kohdetta pidetään todennäköisenä kääpiöplaneettana.

## Lähteet
*JPL Small-Body Database Browser: 19521 Chaos (1998 WH24) 
*List of Known Trans-Neptunian Objects 
*Trans-Neptunian Objects 
*Numbered minor planets 

### Viitteet
Chaos

**Chaos** voi tarkoittaa ainakin seuraavia:

* chaos, kaaos, epäjärjestys, sekasorto
* 19521 Chaos, transneptuninen kohde
* *[[Chaos (vuoden 2001 elokuva)|Chaos]]*, ranskalainen elokuva vuodelta 2001
* *[[Chaos (Tony Giglion ohjaama elokuva)|Chaos]]*, Tony Giglion ohjaama yhdysvaltalainen elokuva vuodelta 2005
* *[[Chaos (David DeFalcon ohjaama elokuva)|Chaos]]*, David DeFalcon ohjaama yhdysvaltalainen elokuva vuodelta 2005
* Operaatio CHAOS, CIA:n operaatio 1967–1973 Vietamin sodan vastustajien ulkomaisten yhteyksien seuraamiseksi.

## Katso myös
* *[[Chaosphere]]*,  ruotsalaisen groove metal -yhtye Meshuggahin kolmas albumi
* Chaosium, kustannusyhtiö
* Chaosbreed, suomalainen death metal -yhtye
* *[[Chaos A.D.]]*, brasilialaisen thrash metal -yhtyeen Sepulturan vuonna 1993 julkaistu albumi
* *[[Chaos in Motion 2007–2008]]*, Dream Theater -yhtyeen vuonna 2008 julkaisema live-DVD 
* Chaosweaver, suomalainen metalliyhtye
* *[[The Chaos Engine]]*, Bitmap Brothers -ryhmän tekemä ylhäältä kuvattu shoot'em-up-tietokonepeli
* Chaos Space Marines, *[[Warhammer 40,000]]* -miniatyyripelin armeija
IMZ-Ural

**IMZ - Irbitski Mototsikletnyi Zavod** (Ирбитский мотоциклетный завод = ИМЗ) on venäläinen moottoripyörävalmistaja. Monissa sen malleissa on sivuvaunut.
Equal justice under law

**Equal justice under law** () on Yhdysvaltain korkeimman oikeuden rakennuksen julkisivuun kirjoitettu englanninkielinen lause. Lause ilmeisesti keksittiin rakennuksen suunnitelleessa arkkitehtitoimistossa vuonna 1915. Sanat löytyvät myös Waterburyn kaupungintalosta, jonka suunnitteli sama arkkitehti, Cass Gilbert. Lauseen käytön korkeimman oikeuden talossa hyväksyi tuolloinen korkeimman oikeuden puheenjohtaja Charles Evans Hughes. Rakennus valmistui vuonna 1935.

Ilmaisu "yhtäläinen oikeus" löytyy ensimmäisen kerran ateenalaisen poliitikon Perikleen hautajaispuheesta vuonna 430 eaa.
Josef Koudelka

**Josef Koudelka** (s. 10. tammikuuta 1938 Boskovice, Tšekkoslovakia) on tšekkiläinen valokuvaaja. Hän on kuvannut muun muassa Neuvostoliiton hyökkäyksen Prahaan. Koudelka palkittiin kuvista seuraavana vuotena Robert Capa Gold Medal -palkinnolla. Koudelka on julkaissut kuviaan lukuisissa kirjoissaan.

Vuonna 1992 Koudelkalle myönnettiin kansainvälinen Hasselblad-palkinto.

## Lähteet

## Aiheesta muualla
Irena Degutienė

**Irena Degutienė** (s. 1. kesäkuuta 1949, Šiauliai, Liettuan SNT, Neuvostoliitto) on liettualainen Kotimaan liittoa edustava poliitikko ja Seimasin entinen puhemies. Hän on toiminut kaksi kertaa väliakaisena Liettuan pääministerinä, ensimmäisen kerran 4. toukokuuta - 18. toukokuuta 1999 ja toisen kerran 27. lokakuuta - 3. marraskuuta 1999. Degutienė on myös toiminut sosiaali- ja työministerinä vuosina 1996-2000. 

Degutienė valmistui vuonna 1978 Vilnan yliopiston lääketieteellisesltä linjalta. Noin kahdenkymmenen vuoden ajan hän työskenteli Vilnan Punaisen Ristin sairaalassa. Degutienėn ministeriura alkoi vuonna 1994, jolloin hänet valittiin terveysministeriksi. Vuonna 1996 ja toisen kerran vuonna 2000 hänet valittiin kansanedustajaksi Seimasiin. 17. syyskuuta 2009 Degutienėsta tuli ensimmäisenä naisena Liettuan historiassa Seimasin puhemies.

## Lähteet
*I.Degutienė išrinkta Seimo pirmininke 
*Henkilökuva Seimasin sivulla
Gorilla Monsoon

**Robert James Marella** (4. kesäkuuta 1937 – 6. lokakuuta 1999) oli yhdysvaltalainen showpainija, joka tunnetaan parhaiten kehänimellä **Gorilla Monsoon**. Hänen pituutensa oli 198 cm ja painonsa 200 kg.

Monsoon kävi Bruno Sammartinon kanssa 70-minuuttisen ottelun maailmanmestaruudesta, joka päättyi tasapeliin. Hänet muistetaan eritoten selostajana yhdessä Jesse Venturan kanssa WWE:n kulta-aikana 1980-luvulla. Hän toimi myös WWE:n hallituksessa erilaisissa luottamustehtävissä, kuten managerina ja kykyjenetsijänä.

## Lähteet
Umma (kaupunki)

**Umma** oli muinainen kaupunki Mesopotamiassa, nykyisessä Irakissa. Dhi Qarin maakunnassa sijainneen nyt jo raunioituneen kaupungin rauniokummun nimi on *Tell Jokha*. Tutkijat eivät ole varmoja kaupungin muinaisnimestä. Umma kukoisti Sumerin aikoihin eli 2000-luvulla eaa. Se tunnetaan rajariidasta Lagašin kaupunkivaltion kanssa ja koko Sumeria vallinneesta suurkuningas Lugalzaggesista. Ummasta on myös säilynyt vanhin tunnettu kalenteri.

## Historia

Umma taisteli pitkään naapurikaupunki Lagašin kanssa maiden rajalla sijaitsevasta viljavasta maa-alueesta Gu-Edinasta. Sumerilaisissa teksteissä mainitaan, että Sumeria silloin hallinnut Kišin mahtava kuningas Mesilim veti rajan Umman ja Lagašin välille noin 2550 eaa. Mesilimin rajanveto suosi Umman vihollista Lagašia.

2494–2465 eaa. vallinneen Lagašin kuninkaan Ur-Nanshen aikaan Umma ja Lagaš kävivät rajasotaa.. Umman pappiskuningas Ush valtasi noin 2455 eaa. Lagašilta alueita ja luultavasti tappoi Lagašia hallinneen Akurgalin.

Umman Enakalle kiskoi rajakiven paikaltaan 2455 eaa. Lagašin kuningas Eannatum valloitti käytännössä koko Sumerin. Ummasta tuli nyt Lagašin vasalli. Ummalaiset saivat viljellä Lagašin alueella, mutta heidän piti maksaa osa tuotosta viljaverona. Umma itsenäistyi pian Eannatumin heikomman seuraajan Enannatumin aikana. Ur-Lumma (Urlumma) yritti vallata Lagašin. Hän lopetti veronmaksun, ylitti ”Ingirsun rajalinjan” ja kuivatti rajakanavan. Ur-Lumma tuhosi myös lähistöllä sijainneen uskonnollisen alttarin. Ur-Lumman armeija eteni kohti Lagašia ja saapui sen lähelle Ugiggaan.

Lagašin armeija voitti taistelun ja surmasi Ummaan paenneen Ur-Lumman. Lagaš merkitsi voiton muistiin ”korppikotkien steelaan”, ja Enannatum nosti Ummaan vasallikuninkaan. Seuraava noin vuonna 2420 eaa. valtaan noussut Umman kuningas oli Lagašista kotoisin oleva Ili (Illi). Enannatumin Umman johtoon nimittämä hallitsija oli alkujaan Ininnin Eshin pappi. Ili petti Lagašin ja toimi Lagašia vastaan samaan tapaan kuin Ur-Lumman. Ili kuivatti rajakanavan ja varasti Lagašin viljaa. Lagašissa nousi valtaan taas voimakas hallitsija, Entemena, joka kukisti Umman Illin.

Umman kuningas Lugalzaggesi (*Lugal-Zage-Si*), joka hallitsi noin 2355–2330 eaa., valtasi koko Sumerin noin 2340 eaa. kukistaen vihollisensa Lagašin. Silloin Lagašia vallitsi kansan asettamaksi väitetty uudistajana pidetty Urukagina. Nyt Umman vallan alla oli Ur, Uruk ja monia muita Sumerin kaupunkeja. Uusi mahti, seemiläinen Akkadin Sargon kukisti Umman noin 2330 eaa. Urin kolmannen dynastian aikana Umma oli merkittävä provinssin pääkaupunki. Umman kalenteri, joka laadittiin Urin kolmannen dynastian kuninkaan Šulgin aikana, oli myöhempien Babylonian ja epäsuorasti myös heprealaisen kalenterin edeltäjä.

## Umman kuninkaat
Seuraavien Umman kuninkaiden nimet ovat säilyneet savitauluissa:
# Pabilgaltuk 
# Ush 2455 eaa.
# Enakalli (Ekallatum) 2445 eaa.
# Urlumma 2425 eaa.
# Ili (Il, Illi) 2420 eaa.
# Gishakiddu (*Gish-Shag-ki-dug*) 2400–2391 eaa.
# Bubu 
# Lugalzagesi (noin 2358–2334 eaa.)

## Lähteet
Zigmantas Balčytis

**Zigmantas Balčytis** (s. 16. marraskuuta 1953 Šilutėn kunnallispiiri) on liettualainen poliitikko ja entinen talousministeri. Hän toimi väliaikaisena Liettuan pääministerinä kuukauden ajan vuonna 2006. Balčytis on Liettuan sosiaalidemokraattisen puolueen jäsen.

Hän oli Euroopan parlamentin jäsen sosialistien ja demokraattien ryhmässä vaalikausilla 2009–2014 ja 2014–2019.

## Lähteet

## Aiheesta muualla

*
Sverigedemokratisk Ungdom

**Sverigedemokratisk Ungdom** (SDU) oli ruotsalaisen Ruotsidemokraatit-puolueen nuorisojärjestö 12. syyskuuta 2015 asti, jolloin Ruotsidemokraatit ilmoitti lopettaneensa kaiken yhteistyön nuorisojärjestön kanssa erimielisyyksien takia. Syynä oli muun muassa se, että osalla nuorisojärjestön jäsenistä on yhteyksiä äärioikeistolaisiin ja uusnatsistisiin järjestöihin. Nuorisojärjestön puheenjohtaja on Jessica Ohlson. Järjestön toimisto sijaitsee Malmössä.

Nuorisojärjestö perustettiin vuonna 1993 nimellä Sverigedemokraternas Ungdomsförbund, mutta nimi muutettiin pian Sverigedemokratisk Ungdomiksi. Emopuolue hylkäsi järjestön, mutta se perustettiin uudelleen vuonna 1998.

## Puheenjohtajat
* Robert Vesterlund (1993–1994)
* Jimmy Windeskog (1998–2000)
* Jimmie Åkesson (2000–2005)
* Martin Kinnunen (2005–2007)
* Erik Almqvist (2007–2010)
* William Petzäll (2010–2011)
* Gustav Kasselstrand (2011–2015)
* Jessica Ohlson (2015–)

## Lähteet

## Aiheesta muualla
* Sverigedemokratisk Ungdomin internetsivut
Grey

**Grey** voi viitata seuraaviin:

* Earl Grey -tee, bergamotilla maustettu musta tee
* SEK & Grey, mainostoimisto
* Grey Goose, vodkamerkki
* Harmaat, maan ulkopuolinen humanoidirotu

## Sukunimi

* Al Grey (1925–2000), yhdysvaltalainen jazzmuusikko
* Albert Grey (1851–1917), englantilainen aatelismies ja Kanadan kenraalikuvernööri 1904–1911
* Alex Grey (s. 1953), yhdysvaltalainen taiteilija
* Aubrey de Grey (s. 1963), brittiläinen biogerontologi
* Catherine Grey (1540–1568), Hertfordin kreivitär, Jane Greyn sisar
* Charles Grey (jaarli Grey, 1764–1845), Yhdistyneen kuningaskunnan pääministeri
* Christopher Grey, kanadalainen näyttelijä
* Edward Grey (1862–1933), brittiläinen ornitologi ja ulkoministeri
* Frances Grey (1517–1559), Suffolkin herttuatar, englantilainen kuninkaallinen
* George Grey, (s. 1979), kanadalainen maastohiihtäjä
* George Grey (1812–1898), sotilas, tutkimusmatkailija, Etelä-Australian, Uuden-Seelannin ja Kapmaan kuvernööri ja Uuden-Seelannin pääministeri
* Harry Grey (1901–1980), yhdysvaltalainen kirjailija
* Henry Grey (1802–1894), brittiläinen poliitikko
* Lady Jane Grey (1537–1554), englantilainen aatelinen, kruununtavoittelija ja kiistanalainen kuningatar
* Jennifer Grey (s. 1960), yhdysvaltalainen näyttelijä
* Joel Grey (s. 1932), yhdysvaltalainen näyttelijä, laulaja ja tanssija
* Lita Grey (1908–1995), yhdysvaltalainen näyttelijä, Charles Chaplinin puoliso
* Maria Georgina Grey (1816–1906), kirjailija 
* Mary Grey (1545–1578), Jane Greyn sisar
* Sasha Grey (s. 1988), yhdysvaltalainen näyttelijä, laulaja ja malli
* Skylar Grey (s. 1986), yhdysvaltalainen laulaja-lauluntekijä
* Tanni Grey-Thompson (s. 1969), walesilainen pyörätuolikelaaja ja poliitikko
* Zane Grey (1872–1939), yhdysvaltalainen kirjailija
* Zena Grey (s. 1988), yhdysvaltalainen näyttelijä

### Kuvitteellisia henkilöitä

* Agnes Grey, kotiopettajatar Anne Brontën romaanissa Agnes kotiopettajatar
* Jean Grey, professori Marvel-kustantamon Ryhmä X -sarjakuvissa
* Lexie Grey, ABC:n televisiosarjassa Greyn anatomia
* Meredith Grey, ABC:n televisiosarjassa Greyn anatomia
* Vivian Grey, Benjamin Disraelin ensimmäinen romaani ja sen päähenkilö

## Katso myös
* Gray, täsmennyssivu
Rin Tin Tin (kappale)

**Rin Tin Tin** on Leevi and the Leavingsin vuonna 1988 julkaistu single, jonka b-puolella on "Mäyrä".
Kappale on samana vuonna julkaistulta *[[Häntä koipien välissä]]* -albumilta, ja sen on säveltänyt, sanoittanut ja sovittanut Gösta Sundqvist.

Tammikuussa 2022 *Helsingin Sanomat* pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Rin Tin Tin” ylsi sijalle 31.

## Tuotanto
Gösta Sundqvist piti omaa lauluaan kappaleessa epäonnistuneena ja kappaleen singlejulkaisua ”järjettömänä”. Hän sanoi *[[Soundi|Soundin]]* haastattelussa 1988, että kappaleen tekemisellä oli kova kiire, koska se piti saada kokoelmalevylle. Sundqvistin mukaan hänellä oli myös flunssa kappaletta äänitettäessä.

Yhtyeen kitaristi Risto Paananen on kertonut, että Sundqvist halusi ″jossain vaiheessa” laulaa kappaleen uudestaan. Paanasen mukaan myös hänen oma äänensä on kertosäkeessä epävireessä.

## Kokoonpano
* Gösta Sundqvist – laulu, kitara
* Juha Karastie – kitara, mandoliini
* Risto Paananen – laulu, kitara, basso, kosketinsoittimet
* Niklas Nylund – rummut, lyömäsoittimet

## Versioinnit
Egotrippi esitti kappaleesta cover-version vuonna 2007 julkaistulla tribuutti-albumilla *[[Melkein vieraissa – Tribuutti Leevi and the Leavingsille]]*. Vasas flora och fauna julkaisi kappaleesta ruotsinkielisen sovituksen marraskuussa 2018.

## Lähteet

* 

### Viitteet
SNCAO

**Société nationale des constructions aéronautiques de l'ouest** eli **SNCAO** oli Ranskan valtionyhtiö, joka luotiin 16. marraskuuta 1936 yhdistämällä kolme Breguet-lentokonetehdasta (sijainnit: Bouguenais, Loire-Nieuport ja Issy-les-Moulineaux). Yhtiö sulautettiin SNCASO-yhtiöön vuonna 1941, kun Ranska oli Saksan miehittämä. Vuonna 1957 SNCASO sulautui Sud Aviation -yhtiöön.

## Lentokoneet
* SNCAO 30
* SNCAO 200
* SNCAO CAO.600
* SNCAO CAO.700

## Aiheesta muualla
* SNCAO page on AviaFrance.
Eugenijus Gentvilas

**Eugenijus Gentvilas** (s. 14. maaliskuuta 1960 Telšiai) on liettualainen Liberaalia ja keskustalaista liittoa (aikaisemmin Liberaalinen liitto) edustava poliitikko, yksi Liettuan valtion palauttamislain allekirjoittaneista, Euroopan parlamentin jäsen ja Klaipėdan pormestari 1997-2001. Gentvilas toimi muutaman päivän Liettuan pääministerinä vuonna 2001.

Gentvilas kuului Euroopan parlamentissä vuosina 2004-2009 Euroopan liberaalidemokraattien liiton ryhmään.

## Lähteet
*Henkilökuva Seimasin sivulla  
### Viitteet
Quickie Aircraft Corporation

**Quickie Aircraft Corporation** oli Mojavessa toiminut yhdysvaltalainen lentokonetehdas. Se aloitti toimintansa vuonna 1978 ja alkoi myydä Burt Rutanin suunnittelemaa  Quickie-lentokoneen rakennussarjaa. 

Yhtiön perustajat Gene Sheehan ja Tom Jewett olivat osallistuneet Quickien suunnitteluun. Kaksipaikkaiset Q2- ja Q200-koneet olivat kanadalaisten Garry LeGaren, Jewettn ja Sheehanin sunnittelemia.  Yhtiö myi yli 2000 rakennussarjaa toimintansa aikana.

## Quickie Suomessa
Suomen ilmailumuseon näyttelyssä on yksi Quickie.

## Lähteet

## Aiheesta muualla
*Quickie Plans History Newsletters and Discussion Forum
*Aerofiles.com data on QAC
*Quickie Builders Files and Photos
*Quickie Builders Association

## Kuvia

Image:qac.quickie.q2.g-bspa.flying.arp.jpg|QAC Quickie Q2 lennossa 
Image:qac.quickie.q2.g-bspa.canopyup.arp.jpg|QAC Quickie Q2 kuomu auki 
Image:qac.quickie.q2.g-bspa.sideview.arp.jpg|QAC Quickie Q2, sivukuva
Elizabeth Bennet

**Elizabeth Bennet** (joskus myös **Eliza** tai **Lizzy**) on kuvitteellinen henkilö ja tärkein päähenkilö Jane Austenin romaanissa ''Ylpeys ja ennakkoluulo''. Romaani keskittyy hänen toimiinsa rakkauden ja onnen löytämiseksi yhteiskunnan ja seurapiirin asettamissa soveliaisuuden rajoissa, erityisesti koskien hänen kehittyvää suhdettaan näennäisesti ylpeään ja etäiseen herra Darcyyn. Häntä pidetään yhtenä Austenin suosituimmista ja hellyttävimmistä sankarittarista ja yhtenä suosituimmista naishenkilöistä englantilaisessa kirjallisuudessa.
Bye Bye Baby

**Bye Bye Baby** on CatCat-duon esittämä musiikkikappale, joka edusti Suomea Eurovision laulukilpailussa vuonna 1994. Laulun sävelsivät ja sanoittivat Markku Lentonen ja Kari Salli. Kappale sai loppukilpailussa 11 pistettä ja sijoittui 22. sijalle 25 finalistista.

## Lähteet

## Aiheesta muualla
* Ylen Elävä arkisto: CatCat: Bye Bye Baby
Euroopan unionin ympäristöpolitiikka

**Euroopan unionin ympäristöpolitiikka** on Euroopan unionin (EU) jäsenmaiden yhteisesti sopimaa ympäristöpolitiikkaa. EU voi säätää direktiivejä, jotka sitovat kaikkia jäsenvaltioita ylitse kansallisen lainsäädännön. Euroopan unioni toimii myös yhtenäisenä neuvottelukumppanina kansainvälisissä energianeuvotteluissa.

EU:n ympäristöpolitiikan keskeisimmät tavoitteet ovat ilmastonmuutoksen torjuminen, luonnonvaraisten lajien ja luontotyyppien suojeleminen, luonnonvarojen vastuullinen käyttö sekä terveyden ja ympäristön välisen suhteen hallitseminen.

Yksi EU:n ympäristöpolitiikan perusajatuksista on aiheuttamisperiaate, jonka mukaan saastuttaja vastaa aiheuttamastaan vahingosta esimerkiksi investoimalla puhtaampaan teknologiaan tai järjestämällä kierrätyksen.

Euroopan unionin hankkeisiin kuuluu muun muassa Natura 2000 -verkosto, jonka avulla suojellaan luonnon monimuotoisuutta. EU myös valvoo ja asettaa ympäristövaatimuksia kemikaaleille, tästä esimerkkinä. EU:n REACH-asetus.

## Ilmastonmuutos
EU pitää ilmastonmuutosta yhtenä suurimmista haasteistaan. EU otti ensimmäisenä käyttöön päästökauppajärjestelmän ilmastonmuutoksen torjumiseksi. Vuonna 2008 Euroopan komissio esitti energia- ja ilmastonmuutospaketin, jossa luonnosteltiin päästökaupan kehittämistä ja kullekin jäsenmaalle asetettiin uusiutuvien energialähteiden käyttöä koskevat tavoitteet. Suunnitelmassa asetettiin tavoitteiksi 20&nbsp;% parannus energiatehokkuuteen, 20&nbsp;% osuus uusiutuville energialähteille EU:n energiankulutuksesta ja 20&nbsp;% vähennys kasvihuonekaasujen päästöihin.

## Metsät
Noin 20 % EU:n tuontipuusta oli laittomista hakkuista vuonna 2009. Laittomat hakkuut ovat merkittävä syy metsäkatoon. Laittomasti hakatun puun myyntikielto tulee voimaan EU:ssa vuoden 2012 lopulla. Suomessa Metsäteollisuus ry vastusti myyntikieltoa vuonna 2010.

## Katso myös

* Kestävä kehitys alueittain ja maittain
* Euroopan unionin energiapolitiikka

## Lähteet

## Aiheesta muualla
* Ympäristöpolitiikan yleiset periaatteet ja peruslinjaukset Euroopan parlamentti.
* 
*